Հյուի Լոնգ

**Հյուի Փիրս Լոնգ կրտսեր** (, ), ամերիկացի քաղաքական գործիչ, սենատոր, հայտնի է եղել «Ծովային թագավոր» մականմամբ ()։ Դեմոկրատական կուսակցության անդամ, սոցիալ-պահպանողական հայացքների համախոհ, Լուիզիանա նահանգի 40-րդ նահանգապետ, 1932-1935 թվականներին զբաղեցրել է սենատորի պաշտոն։ 1932 թվականի նախագահական ընրտությունների ժամանակ իր աջակցությունն է հայտնել Ֆրանկլին Ռուզվելտին, իսկ 1933 թվականի հուլիսին հայտարարել է հաջորդ նախագահական ընտրություններում իր մասնակցության մասին։ ԱՄՆ այն երկու սենատորներից մեկը, որը սպանվել է իր պաշտոնավարման ժամանակ (երկրորդը Ռոբերտ Քենեդին է եղել)։

## Կենսագրություն
Հյուի Փիրս Լոնգ կրտսերը ծնվել է 1893 թվականի օգոստոսի 30-ին Լուիզիանա նահանգի հյուսիսում գտնվող ագրարային շրջաններից մեկում՝ Հյուի Փիրս Լոնգ ավագի () և Կալեդոնիա Փալեսթայն Թիսոնի () ընտանիքում։ 

Լուիզիանա նահանգի համալսարան ընդունվելու անհաջող փորձից հետո չորս տարի աշխատել է որպես շրջիկ առևտրական՝ վաճառելով գրքեր, պահածոներ և դեղորայք։ 

1913 թվականին ամուսնացել է Ռոուզ Մաքքոնելի հետ։ Հաջորդ տարի հաճախել է Օկլահոմայի բապտիստական համալսարան։ Որոշ ժամանակ անց կրթությունը շարունակել է Նոր Օռլեանի Թուլեյնի համալսարանում։

1915 թվականին ստացել է փաստաբանական պրակտիկայով զբաղվելու թույլտվություն։

1924 թվականին առաջադրել է իր թեկնածությունը Լուիզիանա նահանգի նահանգապետի պաշտոնի համար։ Համարվում է ԱՄՆ-ի քաղաքական այն գործիչներից մեկը, որն օգտագործել է ռադիոն քաղաքական ագիտացիայի նպատակով։ Ընտրությունների արդյունքում ստացել է ձայների մեկ երրորդ մասը։ Չնայած ընտրություններում կրած պարտությանը ընտրվել է Լուիզիանայի հասարակական ծառայության հանձնաժողովի անդամ։

Հաջորդող չորս տարիների ընթացքում պատրաստվել է 1928 թվականի նահանգապետի ընտրություններին։ Նախընտրական քարոզարշավի ժամանակ հանդես է եկել «բոլորն արքա են, բայց ոչ ոք թագ չի կրում» () կարգախոսով։

Նրա նահագապետության տարիներին կառուցվել է ավելի քան 14000 կմ երկարությամբ ճանապարհ, 111 կամուրջ, նոր օդանավակայան և այլն։ 

Լոնգի կառավարությունը հոգացել է նահանգի դպրոցական աշակերտների դասագրքերի ողջ ծախսը, որը հանգեցրել է աշակերտների քանակի 20%-ով ավելացմանը։  

1930 թվականի դրությամբ Վանիիֆիլդում անգրագիտության մակարդակը 10%-ից դարձել է 7%, իսկ սևամորթների շրջանում 38%-ից դարձել է 23%։

Լոնգի կառավարման տարիներին սովորողների քանակը 1600-ից դարձել է 4000։ Հատուկ ծրագրերը հնարավորություն են տվել աղքատ ընտանիքների երեխաներին համալսարան ընդունվել։ 1936 թվականի դրությամբ Լուիզիանայի համալսարանը ունեցել է լավագույն լաբորատորիաներից մեկը համալսրանների շրջանում։ 8 տարվա ընթացքում Լուիզիանայի համալսարանը 88-րդ հորիզոնականից բարձրացել է 20-րդ հորիզոնական դառնալով ԱՄՆ-ի մեծությամբ 11-րդ համալսարանը։ 

Չնայած այն հայտնի միֆին, որ իբր թե եղել է «ռասայական էգալիտարիստ» (այսինքն իբր սեգրեգացիոնիստ չէր) և սահմանափակորեն օգնել է սևամորթներին, նա մեղադրել է Հերբերտ Հուվերին սևամորթների «իշխանությանը աջակցելու» համար և իր ելույթի ժամանակ նշել է․ *«Մենք համարում ենք, որ այս երկիրը սպիտակ մարդկանց համար է և չենք ցանկանում այն տանք սևամորթներին»*։ 

Մեծ ճգնաժամի տարիներին գլխավորել է Ռուզվելտի Նոր կուրսի քաղաքականության դեմ ուղղված մասսայական շարժումը։ Գլխավորել է «Share Our Wealth» շարժումը, որին ունեցել է 7,5 միլիոն կողմնակից։  

Չնայած նրան, որ նրան մեղադրել են ձախ պոպուլիստ լինելու մեջ, Լոնգը իր գաղափարախոսական դիրքերը դիտարկել է ամերիկական ավանդական արժեքների ամրապնդման միջոց։  

Լոնգը եղել է մոլի մեկուսացնող քաղաքականություն վարող և քաղաքական ազգայնամոլ, որը դեմ է արտահայտվել այլ երկրների ներքին գործերին Ամերիկայի կողմից ցուցաբերվող միջամտությանը։ Իր ելույթների ժամանակ նշել է, որ ամերիկական կառավարությունը պետք է հրաժարվի ռազմական պարտքերի կարգավորման գործում եվրոպական օգնությունից և որ Ֆիլիպիններին պետք է անկախություն տա։  

Մտադիր է եղել մասնակցել 1936 թվականի նախագահական ընտրություններին, սակայն 1935 թվականի սեպտեմբերին սպանվել է բժիշկ Կարլ Վայսի կողմից։

## Ժառանգություն
Պաստմաբանների կարծիքով, երկրորդ նոր կուրսը ընդունվել է «Լոնգի ամպրոպը խլելու» նպատակով։ Լոնգի բազմաթիվ գաղափարները կյանքի են կոչվել Երկրորդ Նոր կուրսի ժամանակ։ 

Դոնալդ Թրամփին հաճախ են համեմատում Հյուի Լոնգի հետ։ Բացի այդ, National Review ոչ լիբերալ հրատարակությանը նշել է Հյու Լոնգի գաղափարների շուրջ աջ պոպուլիստների մոտ աջող հետաքրքրության մասին։ Բացի աջ պոպուլիստներից, Հյու Լոնգի գաղափարների նկատմամբ հետաքրքրություն են ցուցաբերել ալտ-աջերը։

## Կենսագորւթյան արտացոլումը մշակույթում
Լոնգի կենսագրությունը հիմք է հանդիսացել ամերիկացի գրող Ռոբերթ Փեն Ուորենի «Թագավորի ողջ թիկնազորը» վեպի համար։ Վեպը արժանացել է Պուլիցերյան մրցանակի և մի քանի անգամ էկրանավորվել է։

Հյու Լոնգը դարձել է Սինքլեր Լյուիսի «Մեզ մոտ դա անհնար է» վեպի գլխավոր հերոսի նախատիպը։

Հյուի Լոնգին են վերագրում *«Իհարկե, դա մեզ մոտ տեղի կունենա։ Մեզ մոտ դա տեղի է ունենալու հակաֆաշիզմի քողի տակ»* խոսքերը, որով իբր թե մեկնաբանել է ֆաշիզմի հավանական ներխուժումը ԱՄՆ։ Ավելի ուշ՝ 20-րդ դարում, նույնատիպ մի արտահայտություն վերագրել են Ուինսթոն Չերչիլին։

## Ծանոթագրություններ

## Գրականություն
* 
* 
* 
* 

### Հոդվածներ
* 
* 

## Արտաքին հղումներ
* 
* 
* Կենսագրություն
* Հյու Լոնգի պաշտոնական կայքը
* 1935 թվականի հունվարին Լոնգի խոսքը ուղղված սենատին

 
Կատեգորիա:20-րդ դարի ամերիկացի քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի հակակոմունիստներ
Կատեգորիա:Ամերիկացի հասարակական գործիչներ
Կատեգորիա:Ամերիկացի փաստաբաններ
Կատեգորիա:Անձինք այբբենական կարգով
Կատեգորիա:Գրական հերոսների նախատիպեր
Կատեգորիա:Իրավագետներ
Կատեգորիա:Հայտնի սպանվածներ
Կատեգորիա:Հրաձգային զենքից մահացածներ
Կատեգորիա:Սպանված քաղաքական գործիչներ
Կատեգորիա:Քաղաքական գործիչների ամուսիններ
Կատեգորիա:Ֆաշիստներ